# ชุดหนักราชวงศ์ บ่า1-บ่า2

**ชิลด์มาสเตอร์**

**ชุดเกราะราชวงศ์ชิลด์มาสเตอร์**

อยากเทพใช่มั้ย? แข็งแรง อึด และอดทน ต้องนี่เลย ชุดเกราะหนักราชวงศ์สำหรับสายอาชีพนักรบที่มีความอดทนแข็งแรงสูงมากที่สุดในเกมส์กันเลย

ฟีนิกซ์ไนท์ - นักรบผู้ใช้วิญญาณแห่งนกวิเศษ เผ่ามนุษย์

เฮลไนท์ - นักรบผู้ชำนาญความมืดและซัมมอนเสือดำ เผ่ามนุษย์

เอวาสเทมเพลอร์ - นักรบแห่งแสงสว่างใช้คิวบิคเพื่อช่วยเหลือ เผ่าเอลฟ์

ชิลเลียนเทมเพลอร์ - นักรบแห่งความมืดใช้คิวบิคเพื่อสาปศัตรู เผ่าดาร์คเอลฟ์

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2FQAUl81KFDkBOqKRcDEVc%2Fimage.png?alt=media&#x26;token=578b0210-6159-4e7b-8cd9-f6e3bc59c0b8" alt=""><figcaption></figcaption></figure>

ช่างเป็นชุดในฝันเหนือจินตนาการ แต่ก็ไม่ไกลเกินเอื้อมสำหรับชุดเกราะเหล็กบลาสท์ราชวงศ์ชิลด์มาสเตอร์ เพื่อสายอาชีพไนท์ที่แสนจะอึด ถึก ทนทาน แน่นอนว่ามันต้องแลกมาด้วยระยะเวลาอันยาวนานและความสามารถความช่วยเหลือและความสามัคคีของเพื่อนๆ เพื่อชุดนี้จะสำเร็จออกมา นอกจากนั้นค่าความสามารถต่างๆก็น่าสนใจไม่ใช่น้อยเลยโดยเฉพาะอย่างยิ่งการลด STR 2 หน่วย ไปเพิ่ม CON 2 หน่วย จะว่าดีก็ดีอยู่เพราะมันจะยิ่งเพิ่มความทนทานให้กับคนเอง แต่ก็ต้องแลกด้วยค่าพลังโจมตีที่น้อยลง นอกจากนั้นค่าพลังป้องกันยังเพิ่มอีกมากถึง 5.4% ถือว่าเยอะมากๆสำหรับสายไนท์เพราะมันจะยิ่งทำให้ถึกขึ้นกว่าเดิมอีก นอกจากนั้นยังเพิ่ม HP+492 เข้าไปฟรีๆนับว่าคุ้มมากๆ ทนธาตุมืด +8 ปริมาณฮีลเพิ่มขึ้นอีก 3% และนอกจากนั้นยังต้านทานดีบัพประเภทชอคมากขึ้น คุ้มค่าสำหรับชุดเทพแบบนี้จริงๆ

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2FKGUAVB4DPhIAmfBviS7v%2Fimage.png?alt=media&#x26;token=69197ba5-7054-4da9-b33a-e1a47df8ab94" alt=""><figcaption></figcaption></figure>

เพื่อความสมบูรณ์แบบ อย่างไร้ขีดจำกัด กับชุดเกราะทองคำขาวราชวงศ์ชิลด์มาสเตอร์ เลเวลสองสำหรับชุดประเภทสายไนท์เพื่อชุดราชวงศ์ แค่เห็นเกราะไหล่ก็ร้องโอ้โห อยากได้กันเป็นแถวเป็นแนว แต่นอกจากนั้นค่าสถานะโบนัสจากชุดก็ยังน่าสนใจอีกไม่ใช่น้อย โดยยกค่าเดิมของ STR-2 กับ CON+2 มา และนอกจากนั้นค่าพลังป้องกันยังเพิ่มจากเดิมให้อีกนิดหน่อย รวมๆเบ็ดเสร็จชุดนี้ก็ +6.6% ของค่าพลังป้องกัน ซึ่งก็ต้องบอกว่ามันมากพอสมควรกับชุดดีๆแบบนี้เลยทีเดียว ส่วน HP สูงสุดยัง +492 เหมือนเดิม ปริมาณฮีลก็เพิ่มจากเดิมคือ 3% เป็น 4% ทนธาตุมืด +8 และอดทนสตั้นเพิ่มขึ้นอีกกว่า 15% ชุดนี้ไม่คุ้มก็ไม่รู้จะว่ายังไงแล้วนะเนี่ย ใส่แล้วดูจะเหมือนกับมหาอุตร์ ฟันแทงไม่เข้าเลย อิอิ



**บาร์ด**

**ชุดเกราะราชวงศ์ บาร์ด**

เพื่อความสมบูรณ์แบบทางด้านทักษะการแสดงต่างๆ เอ๊ะไม่ใช่สิเพื่อการร้องและเต้นอย่างมีคุณภาพและสะดวกสบายยิ่งขึ้น ต้องนี่เลยชุดราชวงศ์บาร์ด

สวอดมิวจ์ - นักร้องเพื่อใช้บทเพลงในการป้องกันและฟื้นสภาพ เผ่าเอลฟ์

สเปคตรัลแดนเซอร์ - นักเต้นเพื่อใช้บทเพลงในการโจมตีเป็นหลัก เผ่าดาร์คเอลฟ์

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2FuI4mWiFVJdBLamlIZ2vB%2Fimage.png?alt=media&#x26;token=efed6db8-a7ac-49de-892e-4c2911bea5b5" alt=""><figcaption></figcaption></figure>

เกราะเหล็กราชวงศ์บาร์ด เพื่อความเท่ห์และเทพสุดสำหรับสายอาชีพนักรบผู้ช่วยกลุ่มทั้งสองเผ่าอย่างเอลฟ์และดาร์คเอลฟ์ โดยประสิทธิภาพของเลเวล 1 นี้จะเป็นประสิทธิภาพตามแบบฉบับของนักรบนั่นคือการลดค่า CON 2 แต้ม เพื่อเพิ่มค่า STR 2 แต้มแทน นอกจากนั้นยังเพิ่มพลังป้องกันเพื่อความถึกอีก 5.4% HP สูงสุดเพิ่มขึ้นอีก 492 อดทนธาตุมืด +8 และแน่นอนที่สำคัญ เมื่อการใช้สกิลประเภทร้อง/เต้นของเราได้ใช้งานนั้น จะทำให้การใช้งานสกิลดังกล่าวที่เป็นสกิลร้อง/เต้น ลดน้อยลงจากเดิมอีกด้วยคุ้มใช่ไหมล่ะ

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2FCu6tRDbHKVMcaBMDhvK1%2Fimage.png?alt=media&#x26;token=453ee2a7-aeb1-439e-a7ea-304ca7cbe591" alt=""><figcaption></figcaption></figure>

ต่อกันด้วยเลเวลสองสำหรับชุดเกราะทองคำขาวบาร์ด เห็นเกราะไหล่แล้วต้องร้อง อุโว้วววววว แม่เจ้า สวยงามยิ่งนัก เป็นรูปหัวนกอินทรี (รึเปล่า) หรือนกอีแร้งอันนี้ผู้เขียนก็ไม่แน่ใจนะ หุหุ ซึ่งประสิทธิภาพก็ต้องบอกเลยว่ามันช่างดีจริงๆ อันที่จริงก็ไม่ได้จะดีขึ้นมาก แต่แน่นอนแค่เกราะไหล่สวยสง่าแบบนี้ กินขาดแน่นอน ประสิทธิภาพก็นี่เลย CON-2 STR+2 พลังป้องกัน +5.4% นอกจากนั้น HP สูงสุดยังเพิ่มขึ้นให้อีก 492 ความทนธาตุมืด +8 การใช้ MP ของทักษะประเภทร้องเต้น จะลดลงอีกถึง -6% ถึงจะไม่เยอะมากมาย แต่ถ้ามีบัพช่วยต่างๆโดยเฉพาะโปร่งสบาย รับรองกิน MP น้อยลงกว่านี้แน่



**ฟอร์ซมาสเตอร์**

**ชุดเกราะราชวงศ์ฟอร์ซมาสเตอร์**

นักรบผู้ชำนาญการโจมตีไม่ควรพลาดอย่างแน่นอน โดยเฉพาะสายอาชีพเน้นการโจมตีที่รุนแรง ว่องไว และทักษะมากมายที่จะช่วยเหลือได้ทั้งปาร์ตี้ หรือออกล่าด้วยตนเองก็ได้

ดูอัลลิสต์ - สายอาชีพดาบคู่พลังโจมตีสูง เผ่ามนุษย์

แกรน คาวาทารี - สายอาชีพสนับสองมือพลังโจมตีสูง เผ่าออร์ค

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2F7EyqYiiBDTfdfLYa1rqB%2Fimage.png?alt=media&#x26;token=3bdcde5c-89cf-4493-a7e5-cf3859d19994" alt=""><figcaption></figcaption></figure>

ไม่ควรพลาดเป็นอย่างยิ่งสำหรับนักรบสองอาชีพ ที่ใช้อาวุธสองมือแบบดูอัลลิสต์หรือแกรนด์คาวาทารี ซึ่งมีผลต่อการใช้สกิลต่างๆ โดยเดิมทีเป็นสายอาชีพประเภทนักรบระยะประชิดที่มีความรุนแรงในการโจมตีอยู่แล้ว เจอชุดนี้เข้าไป เป็นทีเป้าหมายที่โดนโจมตีไม่ตายก็ต้องพิการแน่ๆ เอาล่ะค่าสถานะก็อย่างที่ทราบกันคือมันจำเป็นต้อง -2 CON เพื่อไปเพิ่ม STR 2 หน่วยแทน เพื่อเป็นการเพิ่มพลังโจมตีกายภาพนั่นเอง นอกจากนั้นพลังโจมตีกายภาพยังเพิ่มให้อีกถึง 5.4% ทั้งยังเพิ่มโบนัส HP สูงสุดให้อีก +492 นอกจากนั้นอดทนธาตุมืดยังเพิ่มอีก +8 และที่สำคัญมากๆที่เป็นโบนัสเพิ่มเติมคือ การลดใช้ MP ในทักษะต่างๆที่ใช้ ซึ่งนับว่ามีประโยชน์คุ้มค่ามากทีเดียว

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2FftKnVJ3xjRAbmZsoavGk%2Fimage.png?alt=media&#x26;token=ac744053-1800-44eb-a4b6-bab47316665b" alt=""><figcaption></figcaption></figure>

ชุดเกราะทองคำขาวราชวงศ์ ฟอร์ซมาสเตอร์ สำหรับสายอาชีพนักรบเทพ เห็นเกราะไหล่ก็ร้องโอ้โหอยากได้กันอีกแล้ว เพราะมันเป็นรูปแบบเปลวไฟที่เน้นด้านความรุนแรง ร้องแรงนั่นเอง สถานะก็เดิมๆอย่างที่ยกกันมาจากเดิมก็คือ STR+2 CON-2 ส่วนพลังโจมตีกายภาพเพิ่มจาก 5.4% ให้เป็น 6.6% แรงขึ้นมากเอาการเหมือนกัน และ HP สูงสุดก็เพิ่มขึ้นอีก 492 อดทนธาตุมืด +8 ที่เหลือก็คือโบนัสการใช้ MP ในทักษะลดลงอีก -6% ซึ่งจะทำให้การใช้สกิลต่างๆมีความสะดวกสบายมากยิ่งขึ้น



**วีพอนมาสเตอร์**

**ชุดเกราะราชวงศ์ วีพอนมาสเตอร์**

นักรบผู้กระหายการโจมตีด้วยความรุนแรง ว่องไว ต้องไม่พลาดชุดนี้เลยทีเดียวชุดเกราะราชวงศ์วีพอนมาสเตอร์ ที่จะช่วยให้คุณมีความสุขกับการเก็บเลเวลมากขึ้นทีเดียว

เดรทโนท - สายอาชีพนักรบประเภทใช้หอกโจมตีศัตรูเป็นวงกว้าง เผ่ามนุษย์

ไททัน - สายอาชีพนักรบที่ใช้ดาบสองมือได้อย่างคล่องแคล่ว เผ่าออร์ค

ฟอร์จูนซีคเกอร์ - ดวอร์ฟตัวน้อย นักหาแร่และไอเทมตัวยก เผ่าดวอร์ฟ

มาเอสโทร - อีกหนึ่งผลผลิตดวอร์ฟ นักผลิตและคิดค้น เผ่าดวอร์ฟ

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2Fw33H2283hqAD3a7gvZ5L%2Fimage.png?alt=media&#x26;token=133e8d52-35cf-444d-bd13-f64189f9feff" alt=""><figcaption></figcaption></figure>

เกราะเหล็กบลาสท์ราชวงศ์ วีพอนมาสเตอร์ อีกหนึ่งชุดสำหรับนักรบตัวยง ประสิทธิภาพสำหรับชุดนักรบเช่นเดิมคือ CON-2 STR+2 พลังโจมตีกายภาพ +5.4% นอกจากนั้น HP สูงสุดเพิ่มให้อีก +492 ด้วย ความอดทนธาตุมืด +8 และโบนัสที่สำคัญคืออัตราความเสียหายคริติคอลเพิ่มขึ้น สำหรับนักรบคงไม่พลาดชุดดีๆแรงๆแบบนี้แน่ๆทีเดียวเชียว อิอิ

<figure><img src="https://2459977154-files.gitbook.io/~/files/v0/b/gitbook-x-prod.appspot.com/o/spaces%2FFCLkgr4m2bNQdQnFNZXI%2Fuploads%2Fg3Sn5pYbh3VDTwNFhegl%2Fimage.png?alt=media&#x26;token=5aa746bf-a98c-4b81-bb8b-ce57ed5a58a3" alt=""><figcaption></figcaption></figure>

ชุดเกราะทองคำขาวราชวงศ์วีพอนมาสเตอร์ สำหรับความรุนแรง ความสะใจแบบไม่มีขีดสุด ใครก็ตามได้ชุดนี้ไปต้องร้องอุว้าววว ทีเดียว เพราะนอกจากเกราะไหล่ที่สวยใสเป็นบารมีแก่ผู้สวมใส่แล้ว ยังมีประสิทธิภาพที่ดีมากๆ โดยเฉพาะอัตรา CON-2 STR+2 เช่นเดิม นอกจากนั้นพลังโจมตีเพิ่มอีก 6.6% HP สูงสุด +492 ความอดทนธาตุมืด +8 และที่สำคัญคือ ความเสียหายคริติคอล +282 นับว่าเยอะมากทีเดียว เมื่อโจมตีได้คริติคอล เดิมๆก็ว่าแรงแล้ว นี่ +282 เข้าไปอีกเป็นดาเมจโบนัส นับว่าทำให้ได้เปรียบขึ้นมามากกว่าเดิมยิ่งนัก นอกจากนั้นอัตราคริติคอลยังเพิ่มขึ้นให้มากกว่าเดิมอีกมากถึง +2.95% อีกด้วย งานนี้ไม่ตายเพราะคริติคอลก็ไม่รู้จะว่ายังไงแล้วสินะ

ขอบคุณข้อมูลจาก

LineagII Fansite by Bozzini
